laion/Wikipedia-Exotic huggingface dataset:
ন্যাটালিয়া ডায়ার

ন্যাটালিয়া ডায়ার (জন্ম জানুয়ারী ১৩, ১৯৯৫) একজন মার্কিন অভিনেত্রী, সাধারনত যিনি মার্কিন সম্প্রচার ভিত্তিক প্রতিষ্ঠান নেটফ্লিক্সের কল্পবিজ্ঞান দৃশ্যকাব্য সমৃদ্ধ ধারাবাহিক স্ট্রেঞ্জার থিংস সিরিজে "ন্যান্সি উইলার" চরিত্রে অভিনয় করার জন্য সবার নিকট পরিচিত। ২০০৯ সালে, তাকে মার্কিন চলচ্চিত্র হান্নাহ মন্টানা: দ্য মুভিতে ক্লারিসা গ্রেন্জার ভূমিকায় অভিনয় করতে দেখা যায়। ২০১১ সালে, তিনি মার্কিন চলচ্চিত্র দ্য গ্রেটিং অব হুইটনি ব্রাউন এ অভিনয় করেন, চলচ্চিত্রটিতে তার সাথে অভিনয় করেন মার্কিন অভিনেত্রী ব্রুক শিল্ডস এবং মার্কিন-আইরিশ অভিনেতা আইডান কুইন। দ্যায়েরকে আই বিলিভ ইন ইউনিকর্নস নামক একটি স্বাধীন চলচ্চিত্রতে আবির্ভূত হতে দেখা যায়, যেটি ২০১৪ সালে যুক্তরাষ্ট্রের আস্টিন শহরে অনুষ্ঠত এসএক্সএসডব্লিউ চলচ্চিত্র উৎসবে প্রদর্শিত হয়। ২০১৬ সালে, দ্যায়ের মার্কিন সম্প্রচার ভিত্তিক প্রতিষ্ঠান নেটফ্লিক্স এর ওয়েব সিরিজ স্ট্রেন্জার থিংস-এর প্রথম সিজনে "নেন্সি উইলার" চরিত্রে অভিনয় করেন। এক বিবৃতিতে নিশ্চিত করা হয় যে, তিনি নাটকটির সিজন ২ এ প্রত্যাবর্তন করছেন। ন্যাটালিয়া ডায়ার নিউ ইয়র্ক বিশ্ববিদ্যালয়ের একজন শিক্ষার্থী। তিনি নিউ ইয়র্ক শহরের "ওয়াশিংটন প্লেস" নামক স্থানে অবস্থিত গ্যালাতিন স্কুল অব ইনডিয়াইজড স্টাডিজ নামক বিদ্যালয়ে পড়াশোনা করেন। "Births"। The Tennessean। ফেব্রুয়ারি ৪, ১৯৯৫। পৃষ্ঠা 4D। সংগ্রহের তারিখ ১৬ জুলাই ২০১৯ – Newspapers.com-এর মাধ্যমে। Allen Miles and Karen Lea have named their daughter, born Jan. 13 at Vanderbilt Hospital, Natalia Danielle Dyer. উদ্ধৃতি টেমপ্লেট ইংরেজি প্যারামিটার ব্যবহার করেছে (link) Donnell, Evans (মার্চ ৯, ২০০৪)। "Review: Circle Players 'Mockingbird' revival promising, but suffers from pacing"। The Tennessean – Newspapers.com-এর মাধ্যমে।  Flynn, Caitlin (২০ জুলাই ২০১৬)। "Who's Nancy On 'Stranger Things'? Natalia Dyer's Performance Is One Of The Show's Best"। www.bustle.com।  Bobic, Chrissy। "Who Plays Nancy Wheeler On 'Stranger Things'? Natalia Dyer Got Her Start In Disney"।  Hoffman, Ashley। "Stranger Things Actor Kills All Hope for Jonathan and Nancy"। TIME.com। সংগ্রহের তারিখ ২০১৬-০৯-১৮।  Bradley, Laura (ডিসেম্বর ১৩, ২০১৬)। "What Millie Bobby Brown Really Wants from Stranger Things Season 2"। Vanity Fair। Vanity Fair। সংগ্রহের তারিখ জানুয়ারি ২, ২০১৬। All of the original Stranger Things kids will also return  Ceron, Ella (অক্টোবর ৩, ২০১৬)। "Stranger Things's Natalia Dyer Explains Why Nancy Wheeler Isn't Your Average Big Sister"। Teen Vogue। সংগ্রহের তারিখ জুলাই ২৩, ২০১৭।  "'Stranger Things' Star Natalia Dyer Only Has Eyes for James Bay in 'Wild Love' Video: Watch"। Billboard। সংগ্রহের তারিখ ২০১৮-০৩-২৩।  Nolfi, Joely (ডিসেম্বর ১৪, ২০১৬)। "SAG Awards nominations 2017: See the full list"। Entertainment Weekly।  ইন্টারনেট মুভি ডেটাবেজে ন্যাটালিয়া ডায়ার (ইংরেজি)
ইসরায়েলি যুদ্ধাপরাধসমূহ

ইসরায়েলি যুদ্ধাপরাধসমূহ বলতে ইসরায়েল রাষ্ট্র কর্তৃক এ পর্যন্ত সংঘটিত বিভিন্ন যুদ্ধাপরাধকে বোঝায়। ১৯৬৭–১৯৭০ সালের আরব–ইসরায়েলি সংঘর্ষ চলাকালে ১৯৭০ সালের ৮ এপ্রিল ইসরায়েলি বিমানবাহিনী মিশরের বাহর এল-বকর শহরের একটি স্কুলের ওপর বোমাবর্ষণ করে। ইসরায়েলি বোমাবর্ষণের ফলে স্কুলটির ৪৬ জন শিক্ষার্থী নিহত ও ৫০ জনের বেশি আহত হয়। "The Innocent Dead"। Time Magazine। এপ্রিল ২০, ১৯৭০। অক্টোবর ৩০, ২০১০ তারিখে মূল থেকে আর্কাইভ করা। সংগ্রহের তারিখ এপ্রিল ১৮, ২০০৯।  ^ "The War of Attrition as Reflected in Egyptian Sources" (1995), p. 107, by Mustafa Kabha (Hebrew)
গবেষণায় একুশে পদক

গবেষণায় একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি গবেষণা কর্মে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়।এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০০৩ সালে আবদুল মান্নান সৈয়দকে প্রথমবারের মতো “গবেষণায় একুশে পদক” প্রদান করা হয়। একুশে পদক; গবেষণায় একুশে পদক বিজয়ীদের তালিকা। "একুশে পদক পাচ্ছেন তোয়াব খান, মফিদুল হকসহ ১৬ জন"। দৈনিক জনকণ্ঠ। ১০ ফেব্রুয়ারি ২০১৬। সংগ্রহের তারিখ ২১ সেপ্টেম্বর ২০১৭।  "১৬ কৃতী ব্যক্তি পাচ্ছেন একুশে পদক"। দৈনিক ইত্তেফাক। ১১ ফেব্রুয়ারি ২০১৬। ১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৬।  "একুশে পদকের মনোনয়ন আহ্বান"। দৈনিক ইত্তেফাক। ১৩ জুলাই ২০১৭। ১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৭।  "একুশে পদক প্রদানের সার্বিক প্রক্রিয়া"। তথ্য ও যোগাযোগ প্রযুক্তি বিভাগ, গণপ্রজাতন্ত্রী বাংলাদেশ সরকার। ৪ জুন ২০১৭। ১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৭।  "একুশে পদক ঘোষণা"। দৈনিক প্রথম আলো। ৭ ফেব্রুয়ারি ২০১৩। ২০১৮-০৭-২০ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৭।
আফ্রিকান ন্যাশনাল কংগ্রেস

আফ্রিকান ন্যাশনাল কংগ্রেস (ইংরেজি: African National Congress বা ANC) দক্ষিণ আফ্রিকার একটি বামপন্থী রাজনৈতিক দল। ১৯১২ সালে South African Native National Congress নামে ব্লুমফন্টেইন শহরে এটি প্রতিষ্ঠিত হয়। ১৯২৩ সালে এটি ANC-তে পরিণত হয়। ১৯৯৪ সাল থেকে এটি দক্ষিণ আফ্রিকার শাসক দল। ১৯৯৯ ও ২০০৪ সালের সাধারণ নির্বাচনে দলটি সংখ্যাগরিষ্ঠতা পায়। ১৯১২ সালের ৮ই জানুয়ারি দক্ষিণ আফ্রিকার কৃষ্ণাঙ্গদের প্রথম জাতীয় পর্যায়ের রাজনৈতিক সংগঠন আফ্রিকান জাতীয় কংগ্রেস প্রতিষ্ঠিত হয়। এই সংগঠন আফ্রিকানদের সংহতি, যাবতীয় ধরনের বর্ণবৈষম্যবাদের বিরোধিতা করে এবং "বর্ণবৈষম্যমুক্ত, একীভূত ও গণতান্ত্রিক দক্ষিণ আফ্রিকা" প্রতিষ্ঠার পক্ষে ঘোষণা দেয়। ১৯২৯ সালে এই সংগঠন আফ্রিকান ট্রেড ইউনিয়ন এবং দক্ষিণ আফ্রিকার কমিউনিস্ট পার্টির সঙ্গে মিলে "আফ্রিকান জনগণের অধিকার" নামে একটি সংগঠন গঠিত হয় এবং "পাসপত্র আইন " আর "পার্মিশন" ব্যবস্থা বাতিল করার দাবি জানায়। ১৯৫২ সালে এই সংগঠন দক্ষিণ আফ্রিকার ভারতীয় কংগ্রেসের সংগে যৌথভাবে "অন্যায্য আইন উপেক্ষা করার আন্দোলন" চালাতে শুরু করে। ১৯৫৫ সালের জুন মাসে এই সংগঠন "স্বাধীন সনদ প্রণয়নে অংশগ্রহণ করে এবং সকল আফ্রিকান জনগণের সমান নাগরিক অধিকার দেয়ার দাবি জানায়। ১৯৬০ সালে এই সংগঠন " পাসপত্র সংক্রান্ত আইন-বিরোধী আন্দোলন" শুরু করে। পরে সংগঠনটিকে অবৈধ সংগঠন বলে ঘোষণা করা হয়। ১৯৬১ সালে এই সংগঠন " জাতীয় বল্লম" নামক সশস্ত্র সংগঠন প্রতিষ্ঠা করে এবং এর সঙ্গে সঙ্গে বিপুল প্রয়াসে রাজনৈতিক ও পররাষ্ট্র বিষয়ক নানা রকম সংগ্রাম পরিচালনা করে। দেশের ভেতরে নিজের তার প্রভাব ক্রমেই সম্প্রসারিত হতে থাকে। সংগঠনটি আফ্রিকান ঐক্য সংস্থার স্বীকৃতি ও সমর্থন অর্জন করে। আফ্রিকান ন্যাশনাল কংগ্রেসের অন্যতম নেতা নেলসন ম্যান্ডেলা বর্ণবাদ বিরোধী আন্দোলনে সক্রিয়ভাবে অংশ নেন। ১৯৬২ সালে তাকে দক্ষিণ আফ্রিকার বর্ণবাদী সরকার গ্রেপ্তার করে ও অন্তর্ঘাতসহ নানা অপরাধের দায়ে যাবজ্জীবন কারাদণ্ড দেয়। ১৯৮৯ সালে সংগঠনটি আবার বৈধ সংগঠনের মর্যাদা অর্জন করে। এএনসি'র পতাকা তিনটি রঙের সংমিশ্রণে তৈরী করা হয়েছে। রংগুলো হলো - কালো, সবুজ এবং সোনালী। এখানে কালো রং - দক্ষিণ আফ্রিকার আদি জনগোষ্ঠীর প্রতিচ্ছবি, সবুজ - আফ্রিকার ভূমি এবং সোনালী - খনি এবং প্রাকৃতিক সম্পদের প্রতিচ্ছবি। এছাড়াও, দলীয় ওমখন্তো উই সিজুই যুদ্ধ শাখায় পতাকাটি ব্যবহার করা হতো। Mapekuka, Vulindlela (নভেম্বর ২০০৭)। "The ANC and the Socialist International"। Umrabulo। African National Congress। 30। ২৪ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১২।  বর্ণবৈষম্যমুক্ত, একীভূত ও গণতান্ত্রিক দক্ষিণ আফ্রিকা "The Flag of the African National Congress"। African National Congress। ২০১২-০১-০৩ তারিখে মূল থেকে আর্কাইভ করা। সংগ্রহের তারিখ ২০১১-০৮-২০।  উইকিমিডিয়া কমন্সে আফ্রিকান ন্যাশনাল কংগ্রেস সংক্রান্ত মিডিয়া রয়েছে। African National Congress official site Response by the ANC General Secretary to COSATU's assessment, 2004 "Today it feels good to be an African" – Thabo Mbeki, Cape Town, 8 May 1996 Interview with Nimrod Sejake, an ANC dissident, "The ANC has sold out!"( 2009-10-24) Interviewed by Laurence Coates Offensiv 385 (10 February 2000) Attacks attributed to the ANC on the START terrorism database
মুহাম্মাদ ইবনে ইব্রাহিম আল আশ-শেখ

মুহাম্মাদ ইবনে ইব্রাহিম আল আশ-শেখ (১৮৯৩-১৯৬৯) একজন ইসলামি পণ্ডিত এবং সৌদি আরবের সাবেক গ্র্যান্ড মুফতি। তিনি ১৯৫৩ সাল থেকে ১৯৬৯ সালে তার মৃত্যুর পূর্ব মূহুর্ত পর্যন্ত গ্র্যান্ড মুফতির দায়িত্ব পালন করেছেন। তিনি সৌদি আরবের পর পর তিন জন বাদশাহর আমলে সম্মানিত আলেম হিসেবে বিবেচিত হতেন। মুহাম্মাদ ইবনে ইবব্রাহিম আল আশ-শেখ ১৮৯৩ সালে আরবের বিখ্যাত বংশ আশ-শেখ এ জন্ম গ্রহণ করেন। তিনি মুহাম্মাদ ইবনে আবদুল ওয়াহহাব এর বংশধর। ১৯৫৩ সালে মুহাম্মাদ ইবনে ইব্রাহিম আল আশ-শেখ সৌদি আরবের সর্বোচ্চ মুফতির পদে অর্থাৎ প্রধান মুফতি হিসেবে নিয়োগ লাভ করেন। প্রধান মুফতির পদে থাকাকালীন, ১৯৫৩ থেকে ১৯৬৯ সাল পর্যন্ত, তিনি সৌদি আরবের ধর্মীয় নীতিতে আধিপত্য বিস্তার করেন।. তিনি ১৯৬৯ সালে মারা যান। তিনি বিশ্ব মুসলিম লীগের নীতিনির্ধারক কাউন্সিলের সভাপতি হিসেবে দায়িত্ব পালন করেন। তিনি ছিলেন ইবরাহীম ইবনে মুহাম্মাদ আল আশ-শেখ এর পিতা, যিনি ১৯৭৫ থেকে ১৯৯০ সাল পর্যন্ত সৌদি আরবের বিচার মন্ত্রনালয়ের মন্ত্রী ছিলেন। মুহাম্মাদ ইবনে ইবব্রাহিম আল আশ-শেখ এর আরেক পুত্র হলেন আবদুল্লাহ ইবনু মুহাম্মাদ আল আশ-শেখ, যিনি  ১৯৯৩ থেকে ২০০৫ সাল পর্যন্ত সৌদি আরবের বিচার মন্ত্রকের মন্ত্রী ছিলেন। Commins, David Dean (২০০৬)। The Wahhabi mission and Saudi Arabia। পৃষ্ঠা 210। আইএসবিএন 1-84511-080-3।  Hatina, Meir (২০০৮)। Guardians of faith in modern times: ʻulamaʼ in the Middle East। পৃষ্ঠা 221। আইএসবিএন 978-90-04-16953-1।  Amin, Camron Michael; Fortna, Benjamin C.; Frierson, Elizabeth Brown (২০০৬)। The modern Middle East: a sourcebook for history। পৃষ্ঠা 270। আইএসবিএন 978-0-19-926209-0।  He was one of King Faisal's closest advisers and had decisively intervened in the dispute between Faisal and King Saud, which led to the latter's abdication. Gold, Dore (২০০৪)। Hatred's kingdom: how Saudi Arabia supports the new global terrorism। পৃষ্ঠা 76,80–81। আইএসবিএন 978-0-89526-061-1।  Baamir, Abdulrahman Yahya (২০১০)। Shari'a Law in Commercial and Banking Arbitration। পৃষ্ঠা 29 (n. 87)। আইএসবিএন 978-1-4094-0377-7।  Long, David E. (১৯৭৬)। Saudi Arabia। পৃষ্ঠা 41। আইএসবিএন 0-8039-0660-9। ; Who's who in Saudi Arabia 1983-1984, Volume 3। Jeddah: Tihama। ১৯৮৪। পৃষ্ঠা 32।  "H.E Dr. Abdullah Bin Mohammed Bin Ibrahim Al-Sheikh"। Majlis ash-Shura, Government of Saudi Arabia। সংগ্রহের তারিখ ১৫ জুলাই ২০১১।
সৌদি আরবের প্রধান মুফতি

সৌদি আরবের প্রধান মুফতির পদটি দেশের সর্বোচ্চ ধর্মীয় কর্তৃত্বধারী। স্বয়ং বাদশাহ উক্ত পদে একজনকে নিয়োগ প্রদান করেন। পদাধিকার বলে প্রধান মুফতি দেশের ইলমী গবেষণা ও ফতোয়া বিষয়ক স্থায়ী কমিটির স্থায়ী সদস্য হন। প্রধান মুফতি সৌদি আরবের সবচেয়ে ক্ষমতাশালী ধর্মীয় কর্তৃপক্ষ। তার প্রধান কাজ হলো বিভিন্ন আইনি ও সামাজিক বিষয়ে ফতোয়া প্রদান করা। সৌদি আরবের আদালত ব্যবস্থা তার এই ফতোয়ার দ্বারা ব্যাপক ভাবে প্রভাবিত। ১৯৫৩ সালে বাদশাহ আব্দুল আজিজ সৌদি আরবের জন্য প্রধান মুফতির পদ সৃষ্টি করেন। তিনি মুহাম্মাদ ইবনে ইবরাহিম আশ-শেখ কে উক্ত পদে নিয়োগ দেন। তিনিই প্রথম প্রধান মুফতি। সাধারণত আশ-শেখ বংশ থেকেই প্রধান মুফতি নির্বাচিত হয়ে থাকে। এই বংশটিতেই মুহাম্মদ ইবনে আব্দ আল-ওয়াহাব জন্ম গ্রহণ করেছিলেন। তবে ইবনে বায এই বংশের সদস্য না হয়েও প্রধান মুফতি হয়েছিলেন। ১৯৬৯ সালে বাদশাহ ফয়সাল প্রধান মুফতির পদ বিলুপ্ত ঘোষণা করেন এবং এর পরিবর্তে বিচারপতি মন্ত্রক চালু করেন। এরপর ১৯৯৩ সালে ইবনে বায কে প্রধান মুফতি হিসেবে নিয়োগ দেওয়ার মাধ্যমে আবার পদটি চালু হয়। ইবনে বাযের মৃত্যুর পর বাদশাহ ফাহাদ বর্তমান মুফতি আবদুল আজিজ বিন আবদুল্লাহ আল শাইখ কে নিযুক্ত করেন। মুহাম্মাদ ইবনে ইবরাহিম আশ-শেখঃ ১৯৫৩ থেকে ১৯৬৯ পর্যন্ত শূন্যঃ ১৯৬৯ থেকে ১৯৯৩ আব্দুল আযীয ইবন আবদুল্লাহ ইবন বাযঃ ১৯৯৩ থেকে ১৯৯৯ আবদুল আজিজ বিন আবদুল্লাহ আল শাইখ ১৯৯৯-বর্তমান Baamir, Abdulrahman Yahya (২০১০)। Shari'a Law in Commercial and Banking Arbitration। পৃষ্ঠা 28। আইএসবিএন 9781409403777।  Baamir, Abdulrahman Yahya (২০১০)। Shari'a Law in Commercial and Banking Arbitration। পৃষ্ঠা 29। আইএসবিএন 9781409403777।  Hatina, Meir (২০০৮)। Guardians of faith in modern times: ʻulamaʼ in the Middle East। পৃষ্ঠা 221। আইএসবিএন 978-90-04-16953-1।  Federal Research Division (২০০৪)। Saudi Arabia A Country Study। পৃষ্ঠা 232–233। আইএসবিএন 978-1-4191-4621-3।  AbuKhalil, Asʻad (২০০৪)। The battle for Saudia Arabia: royalty, fundamentalism, and global power। পৃষ্ঠা 66। আইএসবিএন 978-1-58322-610-0।  Watson, Mark (২০০৮)। Prophets and princes: Saudi Arabia from Muhammad to the present। পৃষ্ঠা 328। আইএসবিএন 978-0-470-18257-4।
আকসুম

আকসুম (ইংরেজি: Axum বা AksumAksum/ˈæksuːm/; তিগ্রিনিয়া: ኣኽሱም Ak̠ʷsəm; আমহারীয়: አክሱም Ak̠su) ; প্রাচীন গ্রিক: Ἄξουμις and Αὔξουμις উত্তর ইথিওপিয়াতে অবস্থিত একটি শহর। যিশুখ্রিস্টের জন্মের কাছাকাছি সময়ে আকসুম সাম্রাজ্যের বাণিজ্যকেন্দ্র হিসেবে শহরটির আবির্ভাব ঘটে। ৭ম শতকে মুসলিম শাসনের প্রভাবে শহরটি গুরুত্বহীন হয়ে পড়ে। আকসুমের বর্তমান অধিবাসী সংখ্যা প্রায় ৫০,০০০ এবং এদের প্রায় তিন-চতুর্থাংশ ইথিওপীয় অর্থোডক্স গির্জার সদস্য। ১৯৮০ সালে ঐতিহাসিক তাৎপর্যের জন্য ইউনেস্কো শহরটিকে ওয়ার্ল্ড হেরিটেজ সাইটের তালিকায় অন্তর্ভুক্ত করে। Stephanus of Byzantium, Ethnica, §A102.8 Photius, Bibliotheca excerpts, §3.1 "Aksum | Ethiopia"। Encyclopedia Britannica (ইংরেজি ভাষায়)। সংগ্রহের তারিখ ২০২০-০৪-১৭।  Phillipson, David W. (2014-04)। Foundations of an African Civilisation: Aksum & the Northern Horn, 1000 BC - AD 1300 (ইংরেজি ভাষায়)। Boydell & Brewer Ltd। আইএসবিএন 978-1-84701-088-9।  এখানে তারিখের মান পরীক্ষা করুন: |তারিখ= (সাহায্য)
আঁকড়ে ধরা

যৌনতার ক্ষেত্রে, আঁকড়ে ধরা হলো কোনো ব্যক্তি কর্তৃক অন্য কোনো অনিচ্ছুক ব্যক্তিকে যৌন কামনা তাড়িত হয়ে স্পর্শ বা আদর করা। অনেক সমাজে শব্দটি নেতিবাচক অর্থ বহন করে, এবং যৌন আক্রমণ হিসেবে বিবেচিত হতে পারে। নারীদের ক্ষেত্রে যে অঙ্গগুলো সবচেয়ে বেশি আঁকড়ে ধরা হয় সেগুলো হল নিতম্ব, স্তন, যোনি ও ঊরু। যারা আঁকড়ে ধরে, তারা সাধারণত হাত ব্যবহার করে, তবে শরীরের অন্য কোনো অঙ্গও ব্যবহার করতে পারে। আঁকড়ে ধরার ঘটনা বিশ্বব্যাপী ঘটে। কোনো কোনো দেশে এটি একটি নিয়মিত ঘটনা। কিছু কিছু দেশে ভিড়ের মধ্যে বা জনাকীর্ণ স্থানে নারীদের নিতম্ব আঁকড়ে ধরা বা নিতম্বে চাপড় মারা নিত্যনৈমিত্তিক ঘটনা। অনেক দেশে অনাকাঙ্ক্ষিতভাবে কোনো ব্যক্তির শরীরের যে কোনো অংশ আঁকড়ে ধরা বেআইনি, এবং প্রায় সকল দেশেই এটি অগ্রহণযোগ্য আচরণ হিসেবে বিবেচিত হয়। বিংশ শতাব্দীর মাঝামাঝিতে ইতালিতে পুরুষ কর্তৃক নারীদের নিম্নাঙ্গ চেপে ধরা একটি দৈনন্দিন বিষয় ছিল, কিন্তু 'আঁকড়ে ধরা' শব্দগুচ্ছটি তখন প্রচলিত ছিল না। জাপানে বাস ও ট্রেনে নারীদের আঁকড়ে ধরার ঘটনা এত বেশি ঘটে যে সেখানকার কর্তৃপক্ষ 'আঁকড়ে ধরা'র বিরুদ্ধে অভিযান চালিয়েছে, যা প্রচারমাধ্যমের দৃষ্টি আকর্ষণ করেছে এবং সাম্প্রতিক বছরগুলোতে এ বিষয়ে পর্যবেক্ষণ আরম্ভ হয়েছে। ভারত, নেপাল এবং বাংলাদেশসহ দক্ষিণ এশিয়ার বিভিন্ন অংশে নারীদের প্রকাশ্যে আঁকড়ে ধরা বা যৌন হয়রানি করাকে সাধারণত ইভটিজিং নামে অভিহিত করা হয়। জাপানে যেসব পুরুষ প্রকাশ্যে নারীদের আঁকড়ে ধরে তারা চিকান (痴漢, チカン, or ちかん) নামে পরিচিত; এবং এই শব্দটি দ্বারাই জাপানে 'আঁকড়ে ধরা'কে বুঝানো হয়। জনাকীর্ণ ট্রেন নারীদের আঁকড়ে ধরার একটি সাধারণ স্থান এবং ২০০১ সালে পরিচালিত একটি জরিপ অনুযায়ী, ট্রেনে যাতায়াতকারী ৭০ শতাংশের বেশি ছাত্রীকে আঁকড়ে ধরা হয়েছে। এই সমস্যা সমাধানের লক্ষ্যে কিছু রেলওয়ে কোম্পানি কেবল নারীদের জন্য যাত্রীবাহী গাড়ি চালু করেছে। জনাকীর্ণ ট্রেন নারীদের আঁকড়ে ধরার একটি দৈনন্দিন স্থান হলেও আরেকটি এরকম স্থান হচ্ছে বাইসাইকেল পার্কিং অঞ্চলসমূহ, যেখানে সাইকেলের তালা খোলার জন্য ঝুঁকে থাকা নারীরা আক্রমণের লক্ষ্যবস্তুতে পরিণত হয়। এই সমস্যাটি পুরুষদের ভিন্নভাবে ক্ষতিগ্রস্ত করে। জাপানে যে কোনো মামলায় শাস্তিপ্রদানের হার প্রায় ৯৯ শতাংশ। এজন্য নির্দোষ ব্যক্তিরা আদালতে তাদের নির্দোষিতা প্রমাণ করতে সমস্যার মুখোমুখি হয়। তবে জাপানের ফৌজদারি আদালতগুলো ঐতিহ্যগতভাবে আঁকড়ে ধরার মামলাগুলোর প্রতি তেমন গুরুত্ব দিত না। কেবল সাম্প্রতিক সময়ে এই সামাজিক সমস্যাটি সমাধান করার রক্ষ্যে তারা এসব মামলায় কঠোর সাজা দিতে শুরু করেছে। The Express Tribune, July 8, 2013: Eve teasing: The power game, by Tehniya S Afridi. Smriti Lakhey, "Eve Teasing" ওয়েব্যাক মেশিনে আর্কাইভকৃত ২০ জুন ২০১০ তারিখে, Wave # 55, July 2000. "Eve-teasers beat dead youth in Dhaka", Daily Star, 11 October 2014. "Tokyo police act on train gropers" The His and Hers Subway "Japan Tries Women Only Train Cars to Stop Groping: Tokyo Subway Experiment Attempts to Slow Epidemic of Subway Fondling" An ABC News article. "Women Only Cars on Commuter Trains Cause Controversy in Japan" "Tokyo legal drama gets grip on groping"। The Standard। Associated Press। ২০ ফেব্রুয়ারি ২০০৭। ৩১ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৫।  Lewis, Leo (২০০৪-১১-২৪)। "All women trains are only way to defeat Tokyo bottom pinchers"। The Times Online। ২০০৮-০৭-২৪ তারিখে মূল থেকে আর্কাইভ করা। সংগ্রহের তারিখ ২০০৭-১১-০১।  Fukada, Takahiro, "In anonymous packed train lurk gropers", The Japan Times, August 18, 2009, p. 3.
শুভ্র দেব

শুভ্র দেব একজন বাংলাদেশী সঙ্গীতশিল্পী। ২৬ আগস্ট, ১৯৬৬ সালে সিলেটে জন্মগ্রহণ করেন। তিনি ১৯৭৮ সাল থেকে গান করেন। ২০২৪ সালে তিনি সংগীতসাধনায় তাঁর অসামান্য অবদানের জন্য একুশে পদকে ভূষিত হন। শুভ্র দেবের জন্ম বাংলাদেশের সিলেটে। তিনি ঢাকা বিশ্ববিদ্যালয়ের জৈবরসায়ন বিভাগ থেকে মাস্টার্স ডিগ্রী অর্জন করেন। ১৯৭৮ সালে বাংলাদেশ টেলিভিশনের "নতুন কুঁড়ি" অনুষ্ঠানে গানের প্রতিযোগীতায় অংশ নিয়ে তিনি প্রেসিডেন্ট পুরস্কার লাভ করেন।[তথ্যসূত্র প্রয়োজন] শুভ্র দেব গত শতকের আশির দশকে তার কর্মজীবন শুরু করেন। তিনি আধুনিক রোমান্টিক গান গেয়ে থাকেন। তার প্রকাশিত প্রথম সঙ্গীত অ্যালবাম 'হ্যামিলনের বাঁশিওয়ালা'। অ্যালবামটি ১৯৮৪ সালে প্রকাশিত হয়। এছাড়াও তিনি আরেকজন বাংলাদেশী গায়িকা শাকিলা জাফর ও ভারতীয় শিল্পী অলকা ইয়াগনিকের সাথে যৌথ গান গেয়েছেন। যে সমস্ত বাংলাদেশী শিল্পী এমটিভি'র তৈরী মিউজিক ভিডিওতে অংশগ্রহণ করেছেন, তিনি তাদের প্রথম দিকের একজন। তার টেলিছবি স্ত্রীর পত্র ২০০৩ সালে সেরা টেলিছবি হিসেবে ইউরো-বিনোদন বিচিত্রা পুরস্কার লাভ করে। ২০১৪ সালের জুন মাসের মধ্যে তিনি ২৫টি অ্যালবাম প্রকাশ করেন। তাদের কিছু  'হ্যামিলনের বাঁশিওয়ালা', "জুয়েল স্মরণি', "যে বাঁশি ভেঙে গেছে", 'কোন এক সন্ধ্যায়', 'ছোঁয়া', 'শেষ চিঠি', 'সাদা কাগজ', 'আমার ভালোবাসা', 'বুকের জমিন', 'প্রিয়জন', 'বন্ধন', 'ভাবতেই পারিনা', 'মনে পড়ে', চম্পাবতী', 'মনের ঠিকানা', 'ললিতা', স্বপ্নলোকে তুমি', 'স্বার্থপর', এবং 'তুমি আর আমি'। "'শিল্পীজীবনের ৩০ বছর পূর্তি হচ্ছে'"। Prothom Alo। জুন ১৩, ২০১৪।  "Tara Bangla and MTV India's joint collaboration--Fully PhataPhati"। The Daily Star। ১ মার্চ ২০০৪। সংগ্রহের তারিখ ২৬ অক্টোবর ২০০৯।  "Uro Binodon Bichitra Award 2003"। The Daily Star। ২৮ মার্চ ২০০৪। সংগ্রহের তারিখ ২৬ অক্টোবর ২০০৯।
ট্রাফোর্ড

মেট্রোপলিটন বোরো অব ট্রাফোর্ড ইংল্যান্ডের গ্রেটার ম্যানচেস্টারের একটি মেট্রোপলিটন বোরো। এর জনসংখ্যা ২১০,১৪৫ (২০০১ আদমশুমারী), এর শহরগুলির মধ্যে রয়েছে অ্যালট্রিনকাম, সেল, স্ট্রেটফোর্ড, এবং আর্মস্ট্রং। স্থানীয় সরকার আইন, ১৯৭২ অনুযায়ী, ১৯৭৪ সালের ১ এপ্রিল অ্যালট্রিনকাম ও সেল বারোদুটি, বোডোন, হেল ও বাকলো গ্রাম্য জেলার অংশবিশেষ যা পূর্বে চেশায়ারের অন্তর্ভুক্ত ছিল, স্ট্রেটফোর্ড বোরো ও আর্মস্টোন গ্রাম্য জেলা যেদুটি পূর্বে ল্যাঙ্কাশায়ারের মধ্যে ছিল একত্রীকরন করে বোরোটি প্রতিষ্ঠিত হয়। এই বোরোর মাঝ নিয়ে মার্সি নদী বয়ে গেছে যেটি ট্রাফোর্ডকে উত্তর ও দক্ষিণ ট্রাফোর্ডে ভাগ করেছে। ঐতিহাসিকভাবে মার্সি নদী ল্যাঙ্কাশায়ার ও চেশায়ার এর সীমানা হিসেবে ব্যবহৃত হত। Trafford NHS website Image of Trafford Town Hall Trafford's Pathfinder School টেমপ্লেট:Greater Manchester টেমপ্লেট:NW England
শাকিলা জাফর

শাকিলা শর্মা (জন্ম ২৮ ফেব্রুয়ারি ১৯৬২) যিনি শাকিলা জাফর নামে অধিক পরিচিত, হলেন একজন বাংলাদেশী গায়িকা। তিনি দীর্ঘকাল ধরে বাংলাদেশী মিডিয়ায় কাজ করছেন। তিনি তার কর্মজীবনে অসংখ্য গান গেয়েছেন। তার উল্লেখযোগ্য গানের মধ্যে রয়েছে 'তুমি মিষ্টি করে দুষ্টু বলো শুনতে ভালো লাগে',‘বন্ধু আইব পালকি নিয়া আমার বাড়ি রে’, ‘আকাশ ছুঁতে পারনি বলে নীলিমার জন্য হাহাকার’, ‘পাথরের পৃথিবীতে কাঁচের হৃদয়’, ‘পৃথিবীকে সাক্ষী রেখে’, ‘পাইছি গো পাইছি গো আজকে তোমায় পাইছি গো’সহ প্রভৃতি। শাকিলা ২৮ ফেব্রুয়ারি ১৯৬২ সালে পাকিস্তানের করাচিতে জন্মগ্রহণ করেন। তার পিতা পাকিস্তানের শিল্প উন্নয়ন ব্যাংকের একজন কর্মকর্তা হওয়ার সুবাদে শৈশবে পাকিস্তানে বড় হন। ১৯৭০ সালে শাকিলা বাংলাদেশে ফিরে আসেন এবং উইলস লিটল ফ্লাওয়ার স্কুলে ভর্তি হন। তিনি ঢাকা বিশ্ববিদ্যালয় থেকে দর্শন বিভাগে স্নাতক ডিগ্রী সম্পন্ন করেন। শাকিলার কর্মজীবন শুরু হয় ১৯৮৩ সালে বাংলাদেশ টেলিভিশনের অনুষ্ঠান যদি কিছু মনে না করেন এ 'তুলা রাশির মেয়ে' নামক গান গাওয়ার মাধ্যমে। গানটি জ্যোতিষশাস্ত্র বিষয়ক ছিলো। তিনি শুভ্র দেবের সাথে যৌথ ভাবে অনেক গান গেয়েছেন। এছাড়া তিনি নজরুলগীতি গাওয়ার জন্য বিখ্যাত। শাকিলা প্রথমে মান্না জাফরকে বিয়ে করেন। বিয়ের পর তার নামের সাথে "জাফর" যুক্ত হয়। এই দম্পতির একটি সন্তান আছে। কিন্তু শাকিলা ও মান্না জাফরের মধ্যে বিবাহ বিচ্ছেদের ঘটনা ঘটে। এর দীর্ঘদিন পর শাকিলা ভারতের মুম্বাই শহরের রবি শর্মা নামের একজন কবিকে বিবাহ করেন। বিয়ের পর তার নাম হয় শাকিলা শর্মা। "Bong Bonanza"। The Financial Express। Noida, India। ২৪ সেপ্টেম্বর ২০০৪। সংগ্রহের তারিখ ২৬ অক্টোবর ২০০৯।  একের অধিক |কর্ম= এবং |সংবাদপত্র= উল্লেখ করা হয়েছে (সাহায্য) "I am not a typical astrology fan … Shakila Zafar"। The Daily Star। ৭ ফেব্রুয়ারি ২০১৫। সংগ্রহের তারিখ ৭ ফেব্রুয়ারি ২০১৫।  একের অধিক |কর্ম= এবং |সংবাদপত্র= উল্লেখ করা হয়েছে (সাহায্য) Times, The Dhaka (২০১৫-১২-২৭T১৬:০৫:১৮+০৬:০০)। "সঙ্গীতশিল্পী শাকিলা শর্মার বিয়ে - The Dhaka Times"। The Dhaka Times (ইংরেজি ভাষায়)। সংগ্রহের তারিখ 2018-01-03।  এখানে তারিখের মান পরীক্ষা করুন: |তারিখ= (সাহায্য) Pratidin, Bangladesh। "'শাকিলা জাফর' থেকে 'শাকিলা শর্মা' | বাংলাদেশ প্রতিদিন"। Bangladesh Pratidin। সংগ্রহের তারিখ ২০১৮-০১-০৩।
হাসানউজ্জামান খান

হাসানউজ্জামান খান (৫ সেপ্টেম্বর ১৯২৬ - ১৮ মে ২০১৫) ছিলেন একজন বাংলাদেশি সাংবাদিক। তার ৬০ বছরের দীর্ঘ কর্মজীবনে তিনি দৈনিক আজাদ, স্বাধীনতা, পাকিস্তান অবজারভার, নিউ নেশন, বাংলাদেশ টুডে এবং ফিনান্সিয়াল এক্সপ্রেস পত্রিকায় কাজ করেন। সাংবাদিকতায় অবদানের জন্য বাংলাদেশ সরকার তাকে ১৯৯৪ সালে একুশে পদকে ভূষিত করে। হাসান ১৯২৬ সালের ৫ সেপ্টেম্বর ঢাকা জেলার কেরানীগঞ্জ উপজেলার কলাতিয়া গ্রামে জন্মগ্রহণ করেন। তার পৈতৃক নিবাস মানিকগঞ্জ জেলার মূলজান গ্রামে। হাসানউজ্জামান খান ১৯৪৩ সালে ঠাকুরগাঁও ইংরেজি হাই স্কুল (বর্তমানে ঠাকুরগাঁও সরকারি বালক উচ্চ বিদ্যালয়) থেকে প্রবেশিকা পাস করেন। দ্বিতীয় বিশ্বযুদ্ধের সময় দেশে দুর্ভিক্ষ দেখা দিলে তিনি চাকরির সন্ধানে কলকাতায় চলে যান এবং সেখানে রেশনিং কর্মকর্তা হিসেবে যোগ দেন। হাসান ১৯৪৫ সালে কলকাতার দৈনিক আজাদে সাংবাদিক হিসেবে যোগদান করেন। সাংবাদিকতার পাশাপাশি তিনি কমিউনিস্ট পার্টির সাথে যুক্ত হয়ে পড়েন। তার কমরেড মোজাফফর আহমদ এবং মণি সিংহদের সাথে সাক্ষাতের সৌভাগ্য মিলে। ১৯৫০ সালে পার্টির গোপন নথি নিয়ে দেশে আসার পথে তিনি পুলিশের হাতে ধরা পড়েন। ১৯৫০ থেকে ১৯৫৫ সাল পর্যন্ত পাঁচ বছর ঢাকা কেন্দ্রীয় কারাগারে রাজবন্দী ছিলেন। জেলে তার মুনীর চৌধুরী, সরদার ফজলুল করিম, ব্যারিস্টার আমীর-উল-ইসলাম, সৈয়দ আলী আকসাদের সাক্ষাৎ লাভ করেন এবং তাদের সাথে তার সম্পর্ক গড়ে ওঠে। ১৯৫৫ সালে জেল থেকে ছাড়া পাওয়ার পর তার মামা আবদুর রাজ্জাক তাকে তার শান্তিনগরের বাসায় নিয়ে যান। হাসান পুনরায় সাংবাদিকতা শুরু করেন। প্রথমে মিল্লাতে যোগদান করেন, পরে একে একে দৈনিক ইত্তেফাক, পাকিস্তান অবজারভার, দৈনিক আজাদ এবং মর্নিং নিউজে কাজ করেন। বাংলাদেশ স্বাধীন হওয়ার পর মর্নিং নিউজ বন্ধ হয়ে গেলে তিনি বাংলাদেশ সংবাদ সংস্থায় (বাসস) যোগ দেন। ১৯৯০-এর দশকে অবসর গ্রহণের পূর্ব পর্যন্ত তিনি সেখানে নিযুক্ত ছিলেন। ১৯৭৩-৭৪ সালের দিকে সাংবাদিক ফয়েজ আহমেদ তাকে বঙ্গবার্তা পত্রিকায় সাথে যুক্ত করেন। কিন্তু বছর খানেক সেখানে থাকার পর দুজনেই আবার বাসসে যোগ দেন। অবসর গ্রহণের পরেও তিনি ইংরেজি দৈনিক ডেইলি নিউ নেশন এবং বাংলাদেশ টুডেতে কয়েক বছর কাজ করেন এবং পরে বাসসে চুক্তিভিত্তিক নিয়োগ লাভ করেন। দুই বছর সেখানে কাজ করার পর ফিনান্সিয়াল এক্সপ্রেস-এ যোগ দেন এবং মৃত্যুর পূর্ব পর্যন্ত এই পত্রিকার সাথে যুক্ত ছিলেন। হাসান আয়েশা সিদ্দিকার সাথে বিবাহবন্ধনে আবদ্ধ হন। এই দম্পতির এক কন্যা - মনিদীপা এবং দুই পুত্র। জাতীয় অধ্যাপক জ্ঞানতাপস আবদুর রাজ্জাক তার মামা। খান ২০১৫ সালের ১৮ মে হৃদরোগে আক্রান্ত হয়ে ঢাকার জাতীয় হৃদরোগ ইনস্টিটিউটে মৃত্যুবরণ করেন। ১৯ মে যোহরের নামাজের পর জাতীয় প্রেস ক্লাবে তার জানাজা অনুষ্ঠিত হয়। পরে তাকে মিরপুর শহীদ বুদ্ধিজীবী কবরস্থানে সমাহিত করা হয়। এগ্রিকালচার ইন বাংলাদেশ, সম্পাদিত। সাংবাদিকতায় অবদানের জন্য একুশে পদক, ১৯৯৪ "Journalist Hasanuzzaman passes away"। দ্য ডেইলি স্টার (ইংরেজি ভাষায়)। ১৯ মে ২০১৫। সংগ্রহের তারিখ ২৫ সেপ্টেম্বর ২০১৭।  "প্রবীণ সাংবাদিক হাসানউজ্জামান খান আর নেই"। দৈনিক ইত্তেফাক। ১৯ মে ২০১৫। সংগ্রহের তারিখ ২৫ সেপ্টেম্বর ২০১৭।  সিদ্দিকা, আয়েশা (১৮ মে ২০১৬)। "হাসানকে যেমন দেখেছি"। দৈনিক প্রথম আলো। সংগ্রহের তারিখ ২৫ সেপ্টেম্বর ২০১৭।  "Hasanuzzaman Khan laid to rest"। দ্য বাংলাদেশ অবজার্ভার (ইংরেজি ভাষায়)। ২০ মে ২০১৫। ২৭ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৭।